Fil-blog tiegħu George Pullicno ( ) nhar il-Ħadd 17 ta' Frar 2008 kiteb hekk : "Illum wara nofsinhar kien hawn min ħaseb li billi jippubblika rapport mhux finali ta' l-uffiċċju ta' l-awditur tal-MEPA, kien ser iħammarli wiċċi. Jien mhux talli ma ħammarlix wiċċi, talli jien kburi li qdejt ir-responsabilitajiet tiegħi bħala Ministru responsabbli mill-imaniġġjar ta' l-iskart biex nevitaw li pajjiżna jgħaddi dak li għaddejjin minnu pajjiżi ġirien tagħna." Xejn ma niskanta li wiċċu m'għadux jiħmar. Kollox jindara! Fis-snin 70 il-Ministru Soċjalista inkarigat mill-Ippjanar kien jabbuża u jindaħal fejn ma jesgħux kif ġie ippruvat fil-Qrati Maltin. Imma dakinnhar ma kienx hemm istituzzjonijiet. Illum hemm l-istituzzjonijiet. Pullicino hu responabbli biex illum fl-2008 dawn l-istituzzjonijiet huma bla snien. B'hekk meta jindaħal min ma jesgħux, bħalu, ħadd m'hu kapaċi jiddefendi l-interessi tal-pajjiż. Il-problema hi li hu kburi b'dak li għamel. X'aktarx li għadu ma fehem xejn dwar il-ħsara li għamel !